text: Volbeat til Jelling Musikfestival
  08 januar 2013 kl. 09.59
  Jelling Musikfestival præsenterede i dag tre topnavne: Volbeat, Magtens Korridorer og Marie Key skal alle spille på festivalen.
  Volbeat er et af de få danske orkestre, der har international succes.
  Volbeats seneste plade ?Beyond Hell / Above Heaven" har solgt godt 700.000 eksemplarer på verdensplan.
  Sidste år spillede Volbeat over 70 koncerter i USA, Canada, Chile og Mexico.
  - Med Volbeat har vi fået fat i et af de danske navne, der har stået øverst på vores ønskeliste. Vi kan mærke en massiv interesse for dem fra vores publikum via vores hjemmeside og Facebook, hvor de er noget af det allermest efterspurgte. Så vi glæder os meget over at være en af de 3 danske festivaller, der har fornøjelsen af at præsentere Volbeat denne sommer, siger Lars ?Charlie? Mortensen fra Jelling Musikfestival.
  Et andet topnavn bliver Magtens Korridorer.
  Bandet udsendte i efteråret opsamlingsalbummet ?Spil noget vi kender", og bandet har erklæret, at de på sommerens festivaler vil spille alle deres største sange.
  Også Marie Key vil spille på festivalen.
  Marie Keys seneste album "De Her Dage" har høstet store anmelderroser og gode hitlisteplaceringer, siden det det blev udsendt i oktober 2012.
  